# Mihály Katalin

(Nagyvárad, 1928– ): színésznő, színházvezető. Először az amatőr színházi mozgalomba kapcsolódott be Nagyváradon. 1945-ben Janovics Jenő szerződtette a kolozsvári Sétatéri Színházba, ahol egyúttal színészoktatás is folyt. 1948–1952 között a főiskolán tanult. 1956–58-ban a nagyváradi színház művésze volt, 1958-tól a Művészeti Népfőiskola ig.-ja, ahol drámatörténeti előadásokat is tartott. 1961–1968 között a Bábszínház ig.-ja lett, majd 1968-tól újra a nagyváradi színházban dolgozott, előbb színészként, majd nyugdíjba vonulásáig ig.-ként. F.Sz. Éva (Madách I.: Az ember tragédiája); Izidóra (Katona J.: Bánk bán).