# helyosztályok

a színházi nézőtérnek a helyek minősége – komfortfokozata, a színpadtól való távolsága – szerint meghatározott csoportjai, amelyeknek különbségei a helyárakban jelennek meg (zsöllye, zártszék, páholy; emelet, erkély; középső, oldalsó szektor stb.). Az egységes helyárat alkalmazó színházaknál nem használják, pl. kis befogadóképességű kamaraszínházak, szobaszínházak, ill. az ún. wagneriánus színházak.