# Jardin de Paris

(1907–1916): Bp.-en, az Erzsébet királyné útja 1. sz. alatt nyílt mulató. 1907-ben nyitotta meg Wabits Lujza, aki az Ősbudavára pezsgőpavilonjában, majd a Tátra mulatóban már bizonyította jó üzleti érzékét. A nyári mulatóban két terem volt: a kabaré és a tánclokál. Műv.-i ig.-ja Heltai Jenő, dr. Márton Miksa, Kondor Ernő volt. Műsorában artistaszámok, plasztikus élőképek mellett fellépett Boross Géza, Medgyaszay Vilma, Jeritza Mária is. Ezen a helyen 1916-tól a Berlini Kert működött.