# Nehezovits Petronella; Nelli

(?, 1821–Pápa, 1873. jún. 11.): színésznő. 1854-ben találjuk róla az első adatot Nyíri György társulatánál. Az 1860-as évek közepétől átvette második férje, Beke István társulatának vezetését. Drámai anyaszerepekben aratta legnagyobb sikereit, de mint társalgási színésznő is igen kedvelt volt. Leánya, Kövessy Etelka – később Lászy Vilmosné – szintén színész lett. F.Sz. Teréz (Anicet–Bourgeois–Masson: A koldusnő); Báróné (Sardou: Fernande).

M.A. 1854: Szarvas; 1857: Debrecen; 1859–60: Győr; 1860–61: Pozsony, Székesfehérvár; 1864–65: Kétszery József; 1865-től: Beke István; 1870–72: Győr. Igazgatóként: 1869: Léva, Aranyosmarót; 1870: Balassagyarmat, Gyöngyös, Nagyszécsény, Ipolyság.