# Ungár Júlia

(Bp., 1951. nov. 25.– ): dramaturg. 1976-ban az Eötvös Loránd Tudományegyetem Bölcsészettudományi Karán, magyar–francia szakon szerzett diplomát. 1977–79-ben a Magyar Színházi Intézet és az ELTE BTK Esztétikai Tanszékének ösztöndíjasa. 1985-ig színházelméletet és dramaturgiát tanult a SzAk-n. 1981–1992 között a Békés Megyei Jókai Színház dramaturgja. 1992-től a szolnoki Szigligeti Színház tagja. Tanulmányai, kritikái különböző folyóiratokban jelennek meg. Legfontosabb kutatási területe Bertolt Brecht életműve.