# Karácsonyi Illy

(Siófok, 1900. máj. 28.–?): énekesnő. Rákosi Szidi színiiskolájában tanult és az első évtől kezdve előkelő szerepekhez jutott. Bécsben és Milánóban képeztette tovább a hangját Ábrányiné segítségével. Szegeden kezdte pályáját, majd a Blaha Lujza, a Király, a Vígszínház és a Városi Színház következett. 1925-től Kolozsvárra szerződött. A következő öt évben Bécsben, Karlsbadban, Ostendében, Hágában, Bukarestben is vendégszerepelt. 1928-tól 1933-ig ismét a Kolozsvári Színház tagja. F.Sz. Rosalinda (ifj. J. Strauss: A denevér); Santuzza (Mascagni: Parasztbecsület); Nedda (Leoncavallo: Bajazzók); Carmen (Bizet); Tosca (Puccini); Lucy (Jacobi V.: Leányvásár); Szonja (Lehár F.: A cárevics).