# Váradi Aranka

(Bp., 1886. márc. 11.–Mallorca, 1966. jan. 5.): színésznő. Váradi Antal lánya. A SzAk színész- és a Zak énektagozatának elvégzése után 1903-ban a Nemzeti Színház szerződtette, amelynek 1923-tól örökös tagja volt. Gyakran járt vidéken, Pécsett állandó vendég volt. Művészetét visszafogottság és báj jellemezte. 1947-ben lépett fel utoljára, majd férjhez ment, és külföldön telepedett le. 1908-ban Farkas–Ratkó díjat kapott. F.Sz. Hedvig (Ibsen: A vadkacsa); Cleopatra (Shaw: Caesar és Cleopatra); Anna (Shaw: Tanner John házassága); Puck (Sh.: Szentivánéji álom); Cordelia (Sh.: Lear király); Margit (Goethe: Faust); Nóra (Ibsen); Roxane (Rostand: Cyrano de Bergerac).

VÁRADI ARANKA – Eugénia császárné (Lengyel E.: Császárparádé)