# Rókás László

(Bp., 1958. máj. 7.– ): pantomimművész. Jogi tanulmányok után kezdett a pantomimmel foglalkozni. Többek között Párizsban, Marcel Marceau-tól tanult. 1983-ban lépett fel először. 1985-ben Kaktusz néven kísérleti táncegy.-t alakított. A nyolcvanas évek végétől dolgozik Franciaországban, egy ideig a Nagy József vezette Jel Színháznak is tagja volt. A kilencvenes évek elején saját egy.-t szervezett Sofa Trió néven. F.K. Jázmin-jázmin (1985); Dívány (1991).