# Rékai Nándor

(Pest, 1870. febr. 6.–Bp., 1943. okt. 7.): zeneszerző, karmester. A Nemzeti Zenedében végezte tanulmányait. 1887-től az Operaház mélyhegedűse, majd korrepetítora, végül vezető karnagya lett. Számos mű bp.-i bemutatójának volt a karmestere, valamennyi Wagner-operát vezényelte. Zenekari és zenés színpadi művei, operaátiratai ismertek. F.M. A nagyidai cigányok (opera, 1906); György barát (opera, 1910); Dárius kincse (operett, 1931).