# Könyves Tóth Erzsi

(Bp., 1904. febr. 12.–Bp., 1975. márc. 26.): színésznő. A SzAk elvégzése után 1922-ben Kolozsvárra szerződött mint naiva és drámai szende. 1926-ban Miskolcon fiatal hősnő, 1930–1932 között a debreceni színház tagja volt. 1929-től 1935-ig Szegeden volt állandó vendég, de szerepelt Hódmezővásárhelyen, Szolnokon, Gyulán és Pécsett is. 1935–1944 között a Nemzeti Színház drámai hősnője volt. 1947–48-ban a Madách Színház tagja lett, 1950-ben az Állami Bábszínház szerződtette, 1960-ban onnan ment nyugdíjba. 1957-ben Jászai Mari-díjat kapott. F.Sz. Ophelia (Sh.: Hamlet); Tóth Flóra (Bródy S.: A tanítónő); Roxane (Rostand: Cyrano de Bergerac); Éva (Madách I.: Az ember tragédiája).