# Loy Sára

(Nagyvárad, 1920. máj. 9.–Kolozsvár, 1991. okt. 10.): színésznő. A SzAk-ra járt 1941-ben, majd különböző vidéki társ.-okban szerepelt Pécsett, Kecskeméten, a háború után Marosvásárhelyen, Aradon, Kolozsvárott, végül leghosszabb ideig, 1962-től 1970-ig, nyugdíjazásáig Temesvárott. Többnyire karakterszerepeket alakított, de szavalóművésznőként is fellépett. F.Sz. Ledér (Vörösmarty M.: Csongor és Tünde); Lady Anna (Sh.: III. Richárd); Sostrata (Machiavelli: Mandragóra).