# Kovács Gabriella; Ella

(Nagyzombor, 1857–?): színésznő. Abonyi Gyula felesége volt. 1870-ben kezdte pályáját Kassán. 1884 után nincs róla adat. Drámában, népszínműben, operettben egyaránt kiváló vidéki művésznőnek számított. Szende, társalgási és szubrett szerepkörben voltak kiemelkedő alakításai. F.Sz. Antonia (Czakó Zs.: Végrendelet); Louise (Soulié: Két anya gyermeke); Gabriella (Sardou: Rabagas); Favorit (Zajc: A boissy-i boszorkány); Jucika (Vidor P.: A vörös sapka); Abigail (Scribe: Egy pohár víz); Heléna (Offenbach: Szép Heléna).

M.A. 1870: Szegedy Mihály, Balogh György; 1871: Novák Sándor; 1872–79, férjével együtt; 1872: Hubay Gusztáv, Sztupa Andor; 1873–76: Kassa, Debrecen; 1874: Beleznay Ignác; 1876: Kassa; 1877: Arad; 1878: Kecskemét; 1879: Székesfehérvár; 1880: Kecskemét; 1881: Szeged; 1882–83: Győr; 1884: Temesvár, Győr.