# Murányiné Lefèvre Terézia

(?–?): színésznő. Francia emigráns család leszármazottja. 1803. márc. 14-én volt első felépése Kolozsvárott, 1803–04-ben és 1805–06-ban itt volt szerződésben. 1808–1815 között (már asszonynéven) a pesti társ. vezető színésznője. 1815-ben az egy.-sel Miskolcra költözött, fellépett velük több városban. 1819-től 1824-ig a székesfehérvári társ. tagja, majd családjával Kolozsvárra költözött. 1827 után már nem szerepelt színpadon, bár neve még 1833-ban is felmerült Budán, hogy szerződtetésével oldják meg az anyaszerepek gondját. A naiva szerepkörről fokozatosan tért át a hősnők alakítására. F.Sz. Eulália (Kotzebue: Embergyűlölés és megbánás); Podjebrád Katalin, Geréb Erzsébet (Szentjóbi Szabó L.: Mátyás király); Adelhaid (Girzik–Katona J.: István király); Cleopatra (Kotzebue: Octavia); Dobrochna (Kisfaludy K.: Stibor vajda).