# Temesi Mária; Tóth

(Szeged, 1957. júl. 29.– ): énekesnő (szoprán). Énektanulmányai mellett felsőfokon tanult zongorázni is. 1981 óta az Operaház tagja, emellett állandó vendégművésze Európa operaházainak és hangversenytermeinek. Több énekverseny nyertese: Toulouse (1980, 3. díj), Maria Callas Énekverseny (Athén, 1979, 4. díj), Rio de Janeiro (1981, 1. díj), Pavarotti Énekverseny (USA, 1985). Repertoárja a barokk operáktól a 20. sz.-i művekig ível. Főleg a lírai karakterek állnak közel hozzá. Az oratórium és dal műfajának is hivatott előadója. F.Sz. Donna Anna (Mozart: Don Giovanni); Erzsébet (Verdi: Don Carlos); Tatjana (Csajkovszkij: Anyegin); Éva (Wagner: A nürnbergi mesterdalnokok).