# Orosz István

(Megyaszó, 1949. nov. 10.– ): színész. Pályáját 1972-ben kezdte a Józsefvárosi Színházban, majd 1981–82-ben a Radnóti Színpadon játszott. 1983-tól 1989-ig a Filmgyár tagja volt. Ezután két évadot a Thália, ill. az Arizona Színházban töltött. 1991 óta szabadfoglalkozású színművész. Átgondolt és alaposan kidolgozott karakteralakítások fűződnek nevéhez. F.Sz. Valér (Molière: Tartuffe); Dudley (Schiller: Stuart Mária); Nyikolaj Rosztov (Tolsztoj–Piscator: Háború és béke); Schafroth (Dürrenmatt: Meteor).