# Körmendy Rózsa

(Tiszaföldvár, 1920. nov. 26.– ): színésznő. 1951-ben a São Pauló-i Magyar Színjátszó Társaság tagja volt, 1952–1955 között vendégként lépett fel a Dél-amerikai Magyar Színjátszó Társaság előadásain. Többször szerepelt egyéni műsorával a Magyar Művészek Klubjában, a Könyves Kálmán Szabadegyetem irodalmi estjein (São Paulo). F.Sz. Török néni (Móricz Zs.: Légy jó mindhalálig); Kulcsárné (Mikszáth K.: A Noszty fiú esete Tóth Marival); Theodorescuné (Rákosi V.: Elnémult harangok); Mina néni (Móricz Zs.: Nem élhetek muzsikaszó nélkül); Margit (Németh L.: Villámfénynél); Ida néni (Csathó K.: Az új rokon); Göre Gáborné (Gárdonyi G.: A bor).