# Franyó Zsuzsanna

(Szabadka, 1953. jan. 31.– ): dramaturg. Az újvidéki egyetem Bölcsészettudományi Karának magyar tanszékén szerzett tanári oklevelet. Dramaturgként a Szabadkai Népszínházban kezdett dolgozni 1976-ban. 1979-től az Újvidéki Színház tagja, dramaturg és műv.-i vez. 1983-ban a posztgraduális tanulmányok után vizsgadolgozatát a jugoszláviai m. drámáról írta. Fontosabb színpadi dramatizációi: Domonkos I.: Én lenni (monodráma, 1977); Deák F.: Zsivány (gyermekelőadás, 1979); Látomásnak ajtót nyitni (folkkantáta Fehér K. műveiből, 1984); Csáth G.: A varázsló kertje (1985).