# Horváth Károly

(Sárvár, 1953. márc. 10.– ): bábszínész, színész. 1976-ban végzett a Bábstúdióban. 1976–80-ban az Állami Bábszínházban játszott. 1980–82-ben szabadfoglalkozású előadóművész. Közben 1980–1983 között a Hepiend bohóccsoport tagja is volt. 1982–86-ban a Mikroszkóp Színpadon játszott. 1986-tól a kecskeméti Katona József Színház társ.-ának színésze. Hősszerepeket játszó karakterszínész. F.Sz. Egérkirály (Csajkovszkij: Diótörő); Csalavári (Móra F.–Pápa R.: Csalavári Csalavér); Theseus, Gyalu (Sh.: Szentivánéji álom); Ügyész (Christie: A vád tanúja); Baradlay Jenő (Jókai M.–Földes M.: A kőszívű ember fiai).