# Ladik Katalin

(Újvidék, 1942. okt. 25.– ): színésznő. Az újvidéki Szerb Nemzeti Színház stúdiójának elvégzése után banktisztviselő, majd 1963-ban az Újvidéki Rádió – ahol azelőtt gyermekszínész volt – szerződtette. 1977-ben átszerződött az Újvidéki Színházhoz. Játszott filmfőszerepeket, verseskötetei 1969-től jelennek meg, foglalkozik képzőművészettel és önálló performance-esteket is tart. Drámai szerepek megformálója. A színészi stílusvilágot az avantgarde eszközeivel gazdagítja. Mo.-on is szerepelt. F.Sz. Mása (Csehov: Három nővér); Sarlotta Ivanovna (Csehov: Cseresznyéskert); Skinner (Baker: Kastély); Színésznő (Tolnai O.: Bayer aszpirin); Tótné (Örkény I.: Tóték); Winnie (Beckett: Ó, azok a szép napok!); Übü mama (Jarry: Übü király); Méltósága (Tersánszky J. J.: Kakuk Marci).

LADIK KATALIN és TÖRKÖLY LEVENTE (Molnár F.: Liliom)