# Sugár Lajos

(Bp., 1893. máj. 4.–Bp., 1974. máj. 14.): színész. 1910-ben vándortárs.-ban lépett először színpadra. 1915-ben a Magyar Műszínkörben, 1916–17-ben Kassán, 1918–19-ben a Kis Komédiában, 1919–20-ban Kaposvárott, 1920–21-ben Kecskeméten, 1921–1923 között Sopronban és Szombathelyen játszott. 1923–1925 között a Renaissance, 1925–26-ban a Renaissance és Belvárosi, 1926-tól 1932-ig a Belvárosi, 1932–33-ban a Magyar Színház tagja volt. 1933–1935 között nem volt állandó szerződése. 1935–36-ban az Andrássy úti, 1936–37-ben a Magyar, 1937-től 1941-ig a Magyar és az Andrássy, 1941-től 1944-ig az Új Magyar Színházban szerepelt. 1951–1974 között a Nemzeti Színházban lépett fel. Pályája kezdetén drámai hős-, hősszerelmes- és bonvivánszerepeket, később jellemfigurákat formált meg. F.Sz. Lucifer (Madách I.: Az ember tragédiája); Constantin császár (Herczeg F.: Bizánc); Roth fűszeres (Gábor A.: Dollárpapa).