# Gárday Lajos

(Mócs, 1884. júl. 3.–Bp., 1962. aug. 26.): színész. Pályáját 1904-ben kezdte. 1908–09-ben Kolozsvárott, 1909-től 1911-ig Kunhegyi Miklós társ.-ában szerepelt. Az 1920-as évek kísérletező színházaiban mint epizodista tűnt fel. Három évet Brazíliában töltött. 1928–1931 között az Új Színházban, 1933-ban az Új Színpadon játszott. 1934–1936 között a Kamara Színház tagja volt. 1944–1949 között a Nemzeti, 1950–57-ben a Fővárosi Operett, 1957-től 1960-ig a Petőfi, 1961–62-ben a Jókai Színházban lépett fel. Jellem- és epizódszerepeket formált meg. F.Sz. Szerkesztő (Földes I.: Tüzek az éjszakában); Lovodics (Boross E.: Vakablak); Corneval (Illés E.–Vas I.: Trisztán); Fedélzetmester (Visnyevszkij: Optimista tragédia).