# Bessenyei Zsófia

(Bp., 1946. szept. 2.– ): színésznő. A kaposvári Csiky Gergely Színházban lépett először színpadra 1967-ben. 1970-től a Déryné, 1975-től a debreceni Csokonai, 1984-től a győri Kisfaludy, 1992-től az egri Gárdonyi Géza Színház tagja. Vígjátéki és drámai szerepekben, zenés darabokban és mesejátékokban egyaránt egyszerűségre törekvő, művészileg igényes alakításokat nyújt. F.Sz. Sophie (Schiller: Ármány és szerelem); Stuart Mária (Schiller); Rózsa (Feydeau: A női szabó).