# Tripammerné Lovassy Betti

(?, 1827–Bp., 1875. okt. 13.): énekesnő. Első fellépése 1846. márc. 6-án a Nemzeti Színházban volt, de ekkor még nem szerződtették. 1846–1848 között Brünnben, majd Lipcsében énekelt. 1848–51-ben lett a Nemzeti Színház tagja. 1851-ben ment férjhez, és házassága révén Szigeti József sógornője lett. Lírai és koloratúrszoprán szerepeket énekelt, de népszínművek főszerepeiben is sikerrel lépett fel. F.Sz. Adina (Donizetti: Szerelmi bájital); Abigél (Verdi: Nabucco); Linda (Donizetti); Mátyás (Erkel F.: Hunyadi László); Rózsa (Egressy B.: Két Sobri).