# Nagy Anikó

(Bp., 1954. febr. 2.– ): színésznő, énekesnő. 1976-ban végzett a SzAk színész szakán. Már főiskolásként többször szerepelt a Szegedi Nemzeti Színházban. A diploma megszerzése után odaszerződött. 1978-tól 1981-ig a kaposvári Csiky Gergely Színház művésznője volt. 1981 óta a Rock Színház tagja. Vendégszerepelt Debrecenben és Pécsett. Lemezei jelentek meg. Jászai Mari-díjas (1989). F.Sz. Varvara (Csehov: Cseresznyéskert); Kunigunda (Voltaira–Bernstein: Candide); Kost kisasszony (Kander–Ebb: Kabaré); Agrippina (Várkonyi M.–Miklós T.: Sztárcsinálók); Rosalia (Bernstein: West Side Story); Sheila (MacDermot–Rado–Ragni: Hair); Mária Magdolna (Lloyd Webber: Jézus Krisztus szupersztár); Báthory Erzsébet (Szakcsi Lakatos B.–Csemer G.: A Bestia).