# Blaskó Balázs

(Bp., 1953. ápr. 17.– ): színész. 1976-ban végzett a SzAk-n. Színészi pályafutását a debreceni Csokonai Színházban kezdte, majd a Miskolci Nemzeti Színházban töltött egy évadot. 1978-tól 1981-ig a kecskeméti Katona József, 1981-től 1984-ig a veszprémi Petőfi, 1984-től 1986-ig a nyíregyházi Móricz Zsigmond Színházban, majd 1986–1988 között ismét Kecskeméten játszott. 1988 óta az egri Gárdonyi Géza Színház tagja. F.Sz. Szemere (Illyés Gy.: Fáklyaláng); Banville (Németh L.: Colbert); Osvald Alving (Ibsen: Kísértetek); Ropogán (Tamási Á.: Ördögölő Józsiás).