# Szegedi Mihály

(Máramarossziget, 1833–Lipótmező, 1887. ápr. 7.): igazgató. Mint színész 1866 elején Sárospatakon kezdte működését. Mivel színészként nem ért el sikereket, 1869-ben önálló társulatot alapított. Változatos műsorral járta a vidéki városokat: pl. Tolonc (Tóth E.); Szép Helena (Offenbach); Parlagi Jancsi (Théaulon de Lambert); Egy katona története (D’Ennery-Common).

M.A. 1869–70: Nyíregyháza; 1870: Kisvárda, Mátészalka, Zilah, Nyíregyháza, Torda; 1871: Dés, Zilah, Tokaj; 1871–72: Rozsnyó; 1872: Losonc, Szolnok, Nyitra; 1873: Rimaszombat, Nyitra, Baja, Eger, Ungvár; 1874: Sátoraljaújhely, Eger, Gyula; 1874–75: Ungvár; 1875: Sátoraljaújhely, Munkács; 1875–76: Szatmár; 1876: Zilah, Tasnád; 1877: Sárospatak; 1878: Homonna, Nagymihály, Kisvárda; 1878–79: Sátoraljaújhely; 1879: Nagymihály, Nagyszalonta, Belényes; 1880: Újszentanna, Békéscsaba, Nagyszentmiklós; 1880–81: Lugos; 1881: Lippa, Temesvár, Versec; 1883: Lugos, Félegyháza, Cegléd; 1883–84: Cegléd; 1884: Karcag, Szolnok, Csongrád.