# Gyurkovics Mihály

(Tótkomlós, 1926. jan. 29.– ): színész. 1950-től a Faluszínház, 1952-től a komáromi Magyar Területi Színház, 1969-től 1981-ig a kassai Thália Színház tagja. Első szerepeit 12 évesen a tótkomlósi műkedvelő csoportban játszotta. A Faluszínházban felhasználta műkedvelőként szerzett tapasztalatait. A komáromi egy.-ben klasszikus és kortárs drámák szerepeiben érlelődött jellemszínésszé. Játszott komoly és vidám darabokban egyaránt, de a jogaikért csendesen küzdő emberek megformálása állt hozzá a legközelebb. Ezeket a figurákat egyszerű gesztusokkal, mértéktartó eszközökkel körvonalazta. F.Sz. Apa (Cocteau: Rettenetes szülők); Sebők Imre (Sarkadi I.: Elveszett paradicsom); Bódog (Szakonyi K.: Adáshiba); Rank doktor (Ibsen: Nóra).