# Brada Rezső

(Bp., 1906. jan. 6.–Bp., 1948. ápr. 28.): táncos, koreográfus. Brada Ede fia és tanítványa. 11 éves korától kezdve tanult táncolni. 1921-ben lépett fel először az Operaházban, a Mályvácska királykisasszony (Brada Ede–Máder R.) c. balett Szerecsen szerepében. 1941-ig az Operaház tagja, 1930-tól magántáncosa. 1927–28-ban az USA-ban turnézott, ill. Bécsben vendégszerepelt. 1934-től koreográfiákat is készített az operai balettegy. számára. Műveiben a mozdulatművészet és a pantomim formavilágát is felhasználta. F.Sz. Mór (Brada E.: Petruska); Csongor (Cieplinski: Csongor és Tünde); Pán (Milloss A.: Prométheusz); Florestan (Milloss A.: Karnevál). F.K. A szent fáklya (Galafrés E.-val, 1934); Lysistrata (1937); A tükör (1937).

BRADA REZSŐ