# Dóczy Péter

(Bp., 1957. febr. 10.– ): színész. Pályáját a Nemzeti Színház stúdiójában kezdte 1975-ben. 1980-ban elvégezte a SzAk-t és a veszprémi Petőfi Színházhoz szerződött. 1982-től 1989-ig a Miskolci Nemzeti Színház tagja volt. Egy-egy évadot szabadfoglalkozásúként, ill. a Nemzeti Színház művészeként töltött. 1991 óta a győri Kisfaludy Színházban játszik. Szilágyi Domokos-estjével beutazta az USA-t. Tragikus és vj.-i főszerepeket is alakít, belülről építve fel a figurákat. F.Sz. Trepljov, Medvegyenko (Csehov: Sirály); Dumuzi (Weöres S.: A holdbéli csónakos); Macbeth (Sh.); Kuruzs (Csokonai V. M.: Az özvegy Karnyóné); Török János (Móricz Zs.–Miklós T.–Kocsák T.: Légy jó mindhalálig).