# Bondy István

(Bp., 1905. ápr. 20.–?, 1944): színész. A SzAk-t 1927-ben végezte el. 1927-ben a Nemzeti, 1927–28-ban a Magyar, az Új, 1929-ben a Belvárosi, 1929–30-ban a Fővárosi Művész, 1930-ban a Magyar és az Új Színházban lépett színpadra. 1930–31-ben a Fővárosi Operett-, 1933-tól 1939-ig a Vígszínház tagja volt. 1940–1943 között az OMIKE Művészakció előadásain szerepelt. Közreműködött több kísérleti bemutatón is. A nácizmus áldozata lett. Epizód- és jellemszerepeket játszott. F.Sz. Ungern gróf (Neumann: Oroszország); Voltore (Jonson: Volpone); Kardos Jákob (Kós K.: Budai Nagy Antal); Reb Mendel (An-Ski: Dybuk).