# Tóváry Pál, id.; Tóbiás

(Jászkisér, 1899. jan. 25.–Bp., 1983. febr. 10.): színész, színházigazgató. 1923-ban vidéki színészként kezdte pályáját. 1933-tól 1939-ig kisebb mo.-i helységekben működött színtárs.-ával, 1946–1949 között is harmadrendű társ.-ot vezetett. Ezután a Nemzeti, A Magyar Néphadsereg Színháza, 1952–1956 között az Állami Faluszínház színésze volt. Fiatalon buffószerepeket, majd jellemfigurákat játszott. F.Sz. Szíjjártó Bálint (Urbán E.: Tűzkeresztség); Zöld Márton (Gárdonyi G.–Szegő Zs.–Baksa-Soós L.: A lámpás); Kilényi Dániel (dr. Pongrácz L.: Déryné útrakel).