# Hegyi Árpád Jutocsa

(Bp., 1955. jan. 8.– ): rendező, színházigazgató. Előbb mérnöki, majd 1980-ban a SzAk-n színházrendezői diplomát szerzett. Pályáját a Miskolci Nemzeti Színházban kezdte, aztán 1983-ban a zalaegerszegi Hevesi Sándor, 1985-ben a kecskeméti Katona József, 1989-ben pedig a József Attila Színházhoz szerződött. 1991 óta a Miskolci Nemzeti Színház ig.-főrend.je. Sokoldalú alkotó, aki prózát, operettet, musicalt, operát színházban, rádióban és televízióban egyaránt rendez. F.R. Szép E.: Lila ákác; Cimarosa: Titkos házasság; Molière: A fösvény; Kálmán I.: Marica grófnő; Delaney: Egy csepp méz.