# Airizer Csaba

(Kolozsvár, 1943. aug. 23.– ): énekes (basszus). Pályafutását 1962-ben a kolozsvári Állami Magyar Operában kezdte, ahol a karkötelezettség mellett kisebb szólószerepeket is énekelt. Énektanulmányait 1967–1972 között végezte Bukarestben a Ciprian Porumbescu Zeneakadémia operatanszakán. A kolozsvári Román Operában Fülöp király szerepében (Verdi: Don Carlos) debütált. 1972. aug.-tól húsz éven át a temesvári Román Opera magánénekese volt. 1991. aug.-ban szerződtette a pesti Operaház. Repertoárján szerepel az operairodalom közel száz basszus, ill. basszbariton szerepe. Közreműködője hanglemez- és televíziós operafelvételeknek is. F.Sz. Bouillon herceg (Cilea: Adriana Lecouvreur); Fasolt (Wagner: A rajna kincse); Mózes (Rossini).