# Kótsi Patkó János

(Derecske, 1763. szept. 24.–Kolozsvár, 1842. febr. 14.): színész, drámaíró, fordító, szakíró, színigazgató. 1780-ban Sárospatakon, 1781-ben a kolozsvári református kollégiumban tanult, 1792-ben alapító tagja az Erdélyi Magyar Színjátszó Társaságnak. 1972–1808 között színész. 1793–95-ben vállalkozó ig., 1795–1797 között műv.-i vez., 1797-től 1808-ig ig. 1808-ban visszavonult, és magyarfrátai birtokán gazdálkodott, közben egyetemes dráma- és színháztörténetén dolgozott, amiből csak részletek készültek el és maradtak fenn. 1820–1824 között visszatért a kolozsvári társ. élére. Két ízben, 1823-ban és 1830 k. javaslatot készített a kolozsvári színház hatékonyabb működtetésére. Tragikus és szentimentális hősöket egyaránt sikerrel játszott. Első Sh.-színészünk. Egyike volt a korai m. színészet művelt mindeneseinek. Ford. és dramatizált, alkalmi kompozíciókat készített, kísérőzenét szerk. Két eredeti darabja és ford.-ainak zöme elveszett. F.Sz. Themistocles (Metastasio); Regulus (Collin); Kodrusz (Cronegk); Esméretlen (Kotzebue: Embergyűlölés és megbánás); Odoardo (Lessing: Emilia Galotti); Hamlet, Othello (Sh.). Librettói: A havasi juhászlegény (Debrecen, 1799); Inkle és Járikó (Kolozsvár, 1800). Könyve: A Régi és Új Theátrom Históriája és egyéb írások (Bukarest, 1973, szerepkatalógussal). – Ir. Csokonai Vitéz M.: Erdélyi Első Mívész K. P. J. Színjátszó Pályája (Kolozsvár, 1930); Rexa D.: K. P. J. a „Lenni vagy nem lenni” fordítója (1916); Pukánszkyné Kádár J.: K. P. J. (Erdélyi Helikon, 1942., 10. sz.).

KÓTSI PATKÓ JÁNOS