# Balogh Klári

(Bp., 1913. febr. 3.– ): bábszínésznő. 1931-ben végzett a SzAk-n. 1933–1939 között vidéki színházak tagja volt. 1939-ben szerződött a Vígszínházhoz, ahol 1942-ig maradt. 1951-ben az Állami Bábszínházhoz került és 1973-ban onnan ment nyugdíjba. Komédiázó kedvű, vérbő karakterszínész. F.Sz. Galathea (Darvas Sz.–Gárdos B.: Szerelmes Istenek); Honthy Hanna, Kis Manyi-paródia (Hegedüs T.: Szigorúan bizalmas); Hófehérke (Károlyi A.: Hófehérke és a hét törpe); Strucc (Tarbay E.: Foltos és Fülenagy); Csalaváriné (Móra F.–Pápa R.: Csalavári Csalavér).