# Kornai Berta

(?–?): színésznő. 1902-ben végezte el Rákosi Szidi színiiskoláját, onnan a Tarka Színpad szerződtette, de még ez évben a Magyar Színház tagja lett. 1907-ben átszerződött a Vígszínházhoz. 1910-ben a Fővárosi Városligeti Színház, 1911-ben néhány havi vendégszereplésre a Royal Orfeum tagja lett. A szezon végén a Városligeti Színkörhöz került. 1912-ben férjhez ment és visszavonult. 1916-ban a Kristálypalota, ezután csak 1929-ben a Fővárosi Operettszínház színpadán lépett fel mint vendég. 1930–31-ben a Bethlen téri Színpad tagja volt. Természetes báj és temperamentum jellemezte, rendkívül jó táncos volt. F.Sz. Stella (Máder R.: Huszárvér); Molly (Millöcker: Szegény Jonathán); Mogyoróssi (Kálmán I.: Tatárjárás).