# Vándory Gusztáv

(Bp., 1882. dec. 6.–Bp., 1964. nov. 16.): színész. A SzAk-t 1904-ben végezte el, majd vidéken, 1904-től 1906-ig Miskolcon, 1906–07-ben Szabadkán szerepelt, 1907-től 1940-ig a Magyar Színházban, 1943-tól 1957-ig a Fővárosi Operettszínházban és a Blaha Lujza Színházban (1955–1957) játszott. Fellépett a Belvárosi Színházban (1922–1925), a Vígszínházban (1932), a Király Színházban (1932), a Madách Színházban (1942, 1948), a Művész Színházban (1946) is. Jellem- és epizódszerepeket formált meg. Számos filmben szerepelt. F.Sz. Szatyin (Gorkij: Éjjeli menedékhely); Charley (Thomas: Charley nénje); Numphidius Sabinus (Felkai F.: Néró).