# Császár Miklós

(?, 1838–Szeged, 1871. febr. 23.): színész, rendező. Egyetemi diplomát szerzett, majd 1867-ben elvégezte a SzAk-t, de már 1863-ban szerepelt Pozsonyban. Első szerződését a Budai Népszínháztól kapta (1867–69). Társalgási szerepekben lépett fel. A halálát megelőző évadban a szegedi színház művezetője és rend.-je volt. Ügyesen fogta össze az előadásokat, jó emberismeretével, lényegretörő magyarázataival irányította a társ.-ot. Korai halála ígéretes pályának vetett véget. F.Sz. Matignan (Bayard–Dumanoir: Richelieu első párbajai); Záray János (Németh Gy.: Ki-ki a maga párjával). Felesége Kárevits Mária. Fia → Császár Imre.

M.A. 1863: Pozsony, Székesfehérvár; 1864–65: Székesfehérvár; 1866: Arad; 1870: Várszínház és Budai Színkör; 1870–71: Szeged.