# Deézsi Zsigmond; Kádár

(Dés, 1809–Győr, 1874. febr. 24.): színész. A jogi pályát odahagyva, 1832-ben lépett a pályára. Hamarosan a vidéki társ.-ok erőssége lett, többször kapott meghívást a Nemzeti Színházba. Drámai hős, jellem-, majd apaszínész volt. Játékát a szerepek gondos tanulmányozása, természetesség, drámai erő és átgondolt játék jellemezte. F.Sz. Zsigmond (Börnstein: A siklósi leányok); Bánk bán, Biberach, Tiborc (Katona J.); Lear király (Sh.); D’Auray marquis (id. Dumas: Paul Jones); Brankovics György (Obernyik K.).

M.A. 1833: Debrecen; 1835: Kolozsvár; 1836: Kőrösi Bertalan; 1837: Pály Elek; 1838: Farkas József; 1839: Keszy-Pergő Celesztin; 1840–42: Fekete Gábor; 1843: Szabó József; 1845–47: Várady Antal, Somogyi Károly; 1851: Kolozsvár, Kaczvinszky János; 1852: Pósa Mihály; 1854: Gócs Ede; 1855: Csabay Imre, Laczkóczy Ferdinánd, Gócs Ede; 1855–56: Havi Mihály, Hegedűs Lajos; 1858: Csabay Imre; 1858–60: Szabó József; 1860: Reszler István; 1861–62: Szabó József, Philippovics István; 1862: Hubay Gusztáv; 1862–63: Latabár Endre; 1863–65: Hubay Gusztáv; 1866: Aradi Gerő; 1866–69: Kocsisovszky Jusztin; 1869: Völgyi György; 1870–74: Kocsisovszky Jusztin, Lászy Vilmos.