# Faragó Zsuzsa

(Bp., 1957. júl. 14.– ): dramaturg. 1983-ban végezte el a SzAk dramaturg szakát és a Rock Színház tagja lett. Három évadot töltött a Játékszínben, egyet a József Attila Színházban. 1988-tól 1990-ig színházi főelőadóként dolgozott a Fővárosi Tanácsnál. Két évig a zalaegerszegi Hevesi Sándor Színház dramaturgja volt, 1992 óta a Miskolci Nemzeti Színház tagja. Dramaturgiai munkán kívül műsor-összeállításokat is készít. Filmkritikái, filmrendezői portréi az Új Tükör, a Filmvilág, a Video Magazin hasábjain is megjelentek, ill. a Magyar Rádióban is elhangzottak. F.M. Csodák és furcsaságok (zenés gyerekműsor); Bánffy Gy.–Iglódi I.: A levegő hőse; Budapest anno... avagy az orfeum alászáll (összeállítás); Sarkadi I.–Merő B.: Kőműves Kelemen; Gorkij–Verebes I.: Idelenn.