# Apró Ernő

(Tóba, 1946. jún. 17.– ): színész, bábszínész. A Szabadkai Népszínház kétéves színészképző stúdiójának elvégzése után 1974-ig a színház tagjaként epizódszerepeket játszott, majd a szabadkai Gyermekszínházhoz szerződött, ahol színészként és bábszínészként is számos darabban nyújtott jó alakítást. 1992-ben a győri Bábszínházban játszott, 1993-ban a kecskeméti Katona József Színházhoz szerződött. F.Sz. Balogh (Raffai S.: Egyszál magam); Ivan (Krleža: Golgota); Gullivér (Peher–Spacsil: Gullivér Bábországban).