# Rajna Alice

(Bp., 1886–?): színésznő. A SzAk-t 1911-ben végezte el. 1913-tól a Medgyaszay Kabaré, 1915-ben a Modern Színpad Kabaré tagja lett, s egészen 1920-ig Bárdos Artúr színházaiban működött. 1918. jún.-ban fellépett a Fasor Kabaréban is. 1921-től 1926-ig a Vígszínház, 1926-tól 1938-ig a Terézkörúti Színpad tagja volt. 1940–1944 között csak az OMIKE Művészakció keretében működhetett. 1946-ban a Sörkabaréban, 1951-ben a Kis Varietében még fellépett. Pályája kezdetén fiatal leányokat formált meg, később komikus szerepeket kapott. F.Sz. Gomoisné (Bernard: A szigorú piktor); Gonoszné (Tóth E.: A falu rossza); Gabriella (Feydeau: Osztrigás Mici).