# Zuglói Színház

(1928–?): Budapesten, az Angol u. 26. sz. alatt 1928. aug. 31-én nyílt színház. Ig.-i 1928–1929. dec. 20-ig Nagy László és 1929. dec. 20-tól 1930. ápr. 21-ig Pataki Ferenc voltak. Zugló másik színházi vállalkozása 1930. okt. 30-ától működött a Hungária mozi átalakított, Bosnyák u. 21. sz. alatti helyiségében. 1930. okt.-től 1931. febr. 1-jéig Déri Sándor, 1931. okt.-éig (?) Boháty Lajos, majd 1931. okt.-től Bakonyi Ödön volt az ig. Ugyanebben a helyiségben nyitott színházat 1938. okt.-ben Sárossy Szüle Mihály.