# Hágai Katalin; Hágelmayer

(Bp., 1961. jún. 3.– ): táncosnő. Szakmai tanulmányait Hidas Hedvig vezetésével 1980-ban fejezte be az ÁBI-ben, majd egy évig a Moszkvai Balett Intézet ösztöndíjasaként tanult tovább. 1981 óta az Operaház magántáncosa. Rendkívül érzékeny, nagy kifejezőerővel rendelkező balerina, aki legnagyobb sikereit drámai szerepformálásaival aratta. Liszt Ferenc-díjas (1987), érdemes művész (1990). F.Sz. Múzsa (Seregi L.: A cédrus); Zaréma (Zaharov: A bahcsiszeráji szökőkút); Lány (Fodor A., ill. Harangozó Gy.: A csodálatos mandarin); Carabosse (Róna V.: Csipkerózsika); Anna (Pártay L.: Anna Karenina); Kiválasztott lány (Béjart: Tavaszünnep).

HÁGAI KATALIN
(Csajkovszkij–Messzerer: Hattyúk tava)