# Csuja Imre

(Hajdúnánás, 1960. júl. 11.– ): színész. A SzAk elvégzése után 1984–87-ben a Pécsi Nemzeti Színház tagja volt. 1987-től 1989-ig a debreceni Csokonai, majd egy évadot az egri Gárdonyi Géza Színházban játszott. 1990 óta az Arany János Színház művésze. Kiváló karakteralakításai emlékezetesek. F.Sz. Igor (Barillet–Grédy: A kaktusz virága); Biberách (Katona J.: Bánk bán); Truffaldino (Goldoni: Két úr szolgája); Vackor (Kamondi Z.: Szentivánéji állomás).