# Kollektív Színtársulat

(1919): a Tanácsköztársaság Közoktatásügyi Népbiztossága által állástalan színészekből szervezett társ. Vezetője Bálint Lajos volt. A tervek szerint a Kollektív Színtársulat mindössze egy produkciót betanuló kistárs.-ai minden este más-más játszóhelyen léptek volna fel. A Kollektív Színtársulat néhány színésze végül 1919. máj. 12. és júl. 30. között a Budapesti Színházban és a Budai Színkörben lépett fel elsősorban operettekkel (Offenbach: Kékszakáll) és kortárs drámákkal (Lengyel M.: Hálás utókor, Bródy S.: Hófehérke). – Ir. A Kollektív Színtársulat működése (Színházi Élet, 1919. 23. sz.).