# Gáti György; Goldner

(Bp., 1919. febr. 2.–Bp., 1971. febr. 12.): színész, színházigazgató. 1940-ben végezte el a SzAk-t. 1945-ben a Madách Színház tagja lett. Ezt követően a Honvéd, majd A Magyar Néphadsereg Színházához került. 1952-től 1958-ig a győri Kisfaludy Színház ig.-ja volt, s miután két évet ismét A Magyar Néphadsereg Színházánál töltött, a Miskolci Nemzeti Színházhoz szerződött. 1964-től a kaposvári Csiky Gergely Színház ig.-ja, 1966-tól pedig a Fővárosi Operettszínház tagja lett. F.Sz. Lucifer (Madách I.: Az ember tragédiája); Ványa bácsi (Csehov).