# Móricz Ildikó

(?, 1938. jan. 5.– ): színésznő. Érettségi után 1956-ban a debreceni Dongó Színpadon, majd 1957-től a Csokonai Színházban játszott. 1958–60-ban az egri Gárdonyi Géza, 1960–61-ben a Békés Megyei Jókai, 1961–65-ben a kecskeméti Katona József, 1965-ben a Vidám Színpadon játszott. 1981-től a Madách Színház tagja. Szubrett és karakterszínésznő. F.Sz. Stázi (Kálmán I.: A csárdáskirálynő); Lucy (Brecht–Weill: Koldusopera); Birike (Móricz Zs.: Nem élhetek muzsikaszó nélkül).