# összjáték

a színpadi művészszemélyzet összehangolt, együttes tevékenysége az előadás során, amelynek alapja a játékdarab egységes felfogása-értelmezése, a játékstílus egysége és a technikailag pontosan kidolgozott akció. Az összjáték fontossága az egyéniségkultuszra építő romantika után, a rend. funkciójának elkülönülésével került előtérbe, majd a meiningenizmus és a művészszínházak állították programjuk középpontjába. A 20. sz.-ban a határozott profilú magánszínházak és rend.-i irányzatok követelték meg az összjátékot, a lélektani hitelesség igényével kiegészítve.