# Bános Tibor

(Solt, 1933. jan. 21.– ): kritikus, dramaturg. 1953-ban szerzett dramaturg diplomát a SzAk-n. 1957-ig szabadfoglalkozású színművész, 1957–61-ben a Népszabadság munkatársa volt. 1961–1965 között a Hétfői Hírek, 1965-től 1990 márc.-ig a Magyarország c. hetilap kulturális rovatvezetője. 1990-ben újraindította a Színházi Életet, amelynek első főszerk.-je, majd 1992-ig főmunkatársa. 1992 óta a Vasárnapi Hírek kulturális rovatának vezetője. Színházkritikák és színészportrék mellett népszerű színháztörténeti munkák írója. 1973–1980 között szerkeszti az MTV Színészmúzeum c. műsorát. 1993-tól Művészbejáró c. színészekről szóló százrészes sorozata indult a rádióban. F.M. Thália Ikaruszán (1961); Regény a pesti színházakról (1973); Jávor Pál (1978); Pályák és sorsok (1981); Újabb regény a pesti színházakról (1983); Aki szelet vet. Fejezetek Fedák Sári életéből (1986); Mosolyország (1988).